ประธานรัฐสภา ส่งกำลังใจบุคลากรทางการแพทย์ พร้อมขอให้ประชาชนร่วมมือฝ่าวิกฤตปฏิบัติตามมาตรการป้องกันโควิด-19
นายชวน หลีกภัย ประธานรัฐสภา กล่าวถึงสถานการณ์การแพร่ระบาดของโรคโควิด-19 ในขณะนี้ ว่า ขอเป็นกำลังใจให้เจ้าหน้าที่ผู้ปฏิบัติงานทุกฝ่ายและบุคลากรทางการแพทย์ที่กำลังเผชิญหน้ากับการแก้ปัญหาและขอแสดงความเห็นใจกับครอบครัวของผู้ติดเชื้อโควิด-19 รวมทั้งครอบครัวที่มีผู้เสียชีวิตด้วย ทั้งนี้จากสถานการณ์ที่มีผู้ติดเชื้อโควิด-19 เพิ่มมากขึ้นประชาชนทุกคนมีส่วนสำคัญในการป้องกันโรคให้กับตัวเองและส่วนรวม ด้วยการปฏิบัติตามคำแนะนำของสาธารณสุข โดยเฉพาะการสวมหน้ากากในทุกโอกาสที่สามารถทำได้และแยกตัวรักษาระยะห่างจากผู้อื่นเพื่อร่วมกันแก้ปัญหาบ้านเมืองด้วยวิธีที่ทุกคนทำได้ในช่วงที่ยังไม่มีวัคซีนมากพอ